
házak megroskadt pilléreitek alól harangozzátok most ki a terekre a népeket 

jaj üvöltések erdők mélyéből vándoroljatok most föl a hegyek zuhatagaiba 

jaj napok csillagok világok és véres üvegtócsáítokkal ti nyomorultak a gyárkémények alól 

jaj ti sparhertcsövekbe falazott koravén leányzók 

JÉG JÉG VÉGTELEN JÉGMEZŐKÖN 

emberek felették házaikról a tetőket 

felittak a madarak füttyét 

s a mozduló gyökereket kilesték foguk alá a mélységekben 

jaj a fekete rongyokból a koromból és a boszorkák szamárfogaiból ájtatoskodott isten 

kioltotta a gyermekek száján a szegfüket 

Ó emberek! | 

mindenfajta népek asszonyok himek homoszekszuálisak és kéjgyilkosok 

én hallom a föld alatt üldögélő ovodák kórusait az orosz sikságokrol 

jaj jaj | 

házak és kedves testvéreim ti igavonó barmok és felfüreszelt hasu konflislovak 

jaj álljunk mi ki az országutak elejére az indulók élére 

jaj álljunk mi fel a sürgönydrótokra és villámhárítókra a röhej tablainak 

jaj pacifisták szociáldemokraták keresztények és kommunisták 

jaj ti legnyomorultabbul leszoritottak kis tagsági kónyveitekkel a szívetek helyén 

jaj jaj 

mézbefulladt argentíniai milliárdosok 

az orosz pusztákról mélységekről és magasságokról feketén füstölögnek az éjszakák 

jaj uj költők forradalmárok selyemkötesü kónyveitekkel és intelligens szajháitokkal és báli 
meghivóitokkal és vigalmi délutánjaítokkal 

jaj egyéni aranyserbliiteken üldögélő anarchisták és erótikus nadrágtartókban utazó emigránsok 

jaj gyémánthasu és bádoghasu pártvezérek 

s jaj te végtelen gyalázatos tömeg ki már majdnem összecserélhető vagy uraiddal s ki mert 
küzdöl mindenfajta taktikákkal és paragrafusokkal az uj órabérrendszerért és higéniáért 
ezerszer megölted magadban az embert 

JAJ 

az Ural felé kinlódó töltések gabonaraktárak és dokkok kiket lehorgonyoztak a mindenféle 
bankházak 

JAJ 


barmok kik vándorolnátok a szabad országutakon a 33 milliók felé énekelve és tüzszinü 


zászlókkal 
JAJ VILÁG EMBER KIZSÁKMÁNYOLÓ ÉS KIZSÁKMÁNYOLT 
S JAJ EURÓPA OVÓDÁSAI! 


gyalázatosság ég az ereímben 
a maguk mértékével mért etikak halála ez a nap 
s az államok és miniszterelnökök 
s a pápák és forradalmárok cimereiben nyaktilók meg női alsónadrágok röhögnek 
Wien, 1922, az orosz éhinség napjaiban, a világ legelvetemültebb esztendejében. 


BARTA SÁNDOR 


HANS ARP: Rajz 

KEPARCHITEKTURA 


Le a müvészettel! Éljen a müvészet ! 

Az éskereszténység vilagszemléletének fólbomlása ota 
még nem volt annyira életszükséglet az emberi életforma 
„megoldäsa“, mint éppen ma: az individuális materializmus 
csődbejutásakor. Az ember megszületik és az ember nem birja 
el az életét. Nyitott utak vannak előttünk és mégis, nem tudunk 
elindulni, mert nincs meg bennünk az elinditó cél. Amit meg- 
kivánunk, az élet külszine, megszerzése nem föltétlen nélkü- 
lözhetetlen, csupán materiális gazdagodást jelentene számunkra. 
Ezért pedig, mint civilizatorikus lények semmi áldozathoza- 
talra nem vagyunk képesek — még annyira sem, hogy mai 
életünk formátlan formáit, vagyis morális adottságainkat levet- 
közzük érte. Innen eredt a világháború lehetősége és ebben 
gyökeredzik a kétségtelen erős lendülettel nekiindult szociális 
forradalmak önmagukban való összeroppanása. Ki hisz ma a 
jövőben, „mint egyetlen szentségben ?* Kit indit ma tettre az 
„eszme glorifikálása“ ? Világos, hogy valahol ott él már az 
emberi tudat mélyén ! aki a föld meghódítását tüzte ki céljául, 
az nem hódithatja meg a földet. Ahhoz, hogy közönségesen 
emberek lehessünk: az ember fölötti emberig kell kivánkoz- 
nunk, mert a hozzá vezető úton föltétlenül eljutunk az em- 
berig. Az útrakész ember csak a világszemléletes ember lehet. 
A marxi szocializmus mint tudományos elmélet, nem lehet 
világszemlélet. 

A világszemléletet, mint életünk formáját, nem tudja 
— hanem elsősorban érzi az ember. 

A tudomány praktikum. 

A művészet világszemlélet. 

Egyedül a teremtés az élet, az élet pedig a világszem- 
lélet materializálódása. A müvészet teremtés és ezért a leg- 
teljesebb élet. 3 

Ő a cél és az út is ő 

A miivészet soha nem kezdődött és soha nem ér véget. 

A müvészet öröktől fogva jelenlevő erő, mint az etika, 
mint a forradalom, mint maga a teljes világ. 

Nincs tehát uj és nincs régi müvészet. 

Csak müvészet van. 

S mivel a müvész nem ura, hanem szolgája a miivé- 
szetnek, bizonyos korok müvészi produktumai nem a müvészet 
arcát, csupán a korban élő emberiségnek a müvészet közveti- 
tésére jó vagy rossz anyag voltát mutatják meg nekünk. 

Mert a müvészet az élet, az ember pedig csak kifejező- 
jévé fejlődhetik föl ennek az életnek. 

A művészetet tehát nem lehet csinálni. 

A müvész hasonló az anyához: élettel terhes. Az uj 
müvészi produktum azonos értékü az ujszülött emberrel. 

Bizonyos korokban csak bizonyos kaliberü ember szü- 
lethetik meg — bizonyos korokban csak bizonyos müvészi 
produktum születhetik meg. 

A müvész belső kényszeriisége az a törekvés, hogy a 
világot, vagyis önmagát mennél hiánytalanabbul kifejezze. 

Ez a cél a világ örök változásánál fogva beválthatatlan, 
a müvész azonban csak ennek a célnak a beváltásán dolgozik. 

Ez az ő „tragédiája“ és ez teszi őt „istenhez“ hasonlóvá. 

Mennél tökéletesebb az ember, annál tökéletesebb az 
istene. 

Mennél tökéletesebb a művész, annál tökéletesebb a 
művészete, 


Semmi kétség az első kereszténység kollektiv hitéhez 
hasonlóan, egy szétzüllött rengetegen át, ahonnan csak egy- 
két fájdalmas tragédia gyötörte föl magát a zenitre — ismét 
közelebb érkeztünk a konstruktiv világszemlélethez. De nem a 
keresztényi vallásosságban, amely forma már egyszer kiélte 
magát, hanem a kommunizmusban, melynek lényegében az 


összesség hasonló az Egyhez, de a keresztény vallás hierarchi- 
kus konstrukciójával szemben : az Egy is hasonló az összes- 
séghez. Érezzük magunkban a kozmikus életet s a továbbra- 
jutás problémái önmagukban megoldódnak. 

Világszemléletünkben magát az életet éljük, megcsináltuk 
a véres cirkulus viciosus-t és az ember ujra képessé lett a 
világ kifejezésére. Nem utánacsinálására, hanem megteremtésére. 

A mai müvész, mint világszemléletes ember ismét mint 
kinyilatkoztatást hozza magával a müvészetét. 

Nem a világ képét, hanem a világ lényegét. 

Architekturát. 

Az új rend szintézisét. 

A képzómiivészetben (de hangsulyozom, hogy ami áll a 
miivészet egyik ágára, mint formai specialitásra, az áll magára 
a miivészetre is mint teremtő egységre) ennek az uj szintézis- 
nek első megkivánói a kubisták, expresszionisták és merzisták 
voltak. Megkivánói, de még nem teljes fölérzői. 

A három csoport közül a kubisták keresésein át vezet a 
legbizonyosabb út a — művészethez. Ők felértették a 
megbomlott világot s müvészetükben visszakeresték magukat a 
dolgok lényegéig, a konstrukcióig. Hogy mennyi eredményt értek 
el, az teljesen individuális értékeiken mulott. Az ő alkotásaik 
még nem egy egységes világszemlélet formábaállásai. Szin- 
tézisük nem a priori, hanem egy mély analizis eredménye. 
Kompoziciójuk nem a máskép nemtörténhetés belső érzés 
kényszerüségének megtestesülése, hanem egy tudományos akarat 
festői eszközökkel való illusztrálása. Képeik nem önmagukért 
való alkotások, hanem (iar a “naturalizmussal, könyörtelen 
ellentétben s a sik törvényeinek fölismerésével) az optikai vagy 
lélektani úton tudomásulvett világ festménybe transzponálásai. 
Formáik látott, vagy tudott tárgyak testiségéhez kötöttek s 
szineikkel természetes perspektivát akarnak ráhozni a 
vászonra és ezzel a ,kép" végérvényesen elveszti képéletét, 
illuzórikussá válik. A kubizmus, mint elmélet a „modern“ kor- 
ban első alapkövét tette le a müvészetnek — maguk a kubis- 
ták azonban csak formailag jutottak túl az impresszionizmuson. 
Geometriai forma-tagozódással embert, állatot, hegedüt stb. 
három-dimenziós testeket festenek bele a kétdimenziós sikba. 
A sik felismeréséből vett tudományos tételeiket még legrepre- 
zentativabb képviselőik, mint Léger és Gleizes sem tudták az 
alkotás formáiba átvinni. Az ember „pszichikai“ ábrázolása 
helyett ők áttértek a „monumentälisabb“ alkotások ábrázo- 
lására. Ez azonban mind csak témakülönbözést jelent, pél- 
dául Picasso hegedüsének az ábrázolásától. Bizonyos, hogy 
ma sokkal közelebb jutottunk épen világszemléletbeni fejlődé- 
sünknél fogva a gépek és a nagyvárosok felérzéséhez, mint 
idillikus hangulatu elődeink, de müvészi igényességgel nézve 
ezek szimbolikus „képpé formálása“ sem jelent többet másod- 
foku alkotásnál. És végeredményben, mennyivel jelent ez töb- 
bet az impresszionizmusnál? Legfeljebb, amig az egyik értelem 
nélkül, a másik értelemmel transzponál. 

Ea A müvészet azonban szigoru belső törvényekkel élő al- 
otás. 

Az expresszionisták közül Kandinszky jutott a legmesz- 
szebbre. Formáinak alig vannak optikai támpontjai, müvészetét 
abszolut festészetnek nevezi. És valóban abszolut piktura-e 
Kandinszky pikturája? Igen. De abszolut képek-e is Kandínszky 
képei? Nem . . . A kép mint sikon élő teremtmény semmiféle 
idegen testre (tehát a képen jelen nem levő testre) nem emié- 
keztethet és semmit elő nem adhat. Nem, még egy pszichikai 
processzust sem. Kandinszky képei pedig mesélnek. Az ő első 
meseképeitől kezdve egészen az 1920-as kompoziciókig végig 
lehet tekinteni a folyamatot, hogy ugyanazok az érzésmotivu- 
mok, amelyek az első periodusban törpékkel és tündérkirály- 
nőkkel jelentek meg a vásznon, legujabb alkotásain, kölcsön- 
vett formák nélkül bár, de ugyanúgy jelen vannak. A müvész 
tehát nem uj világot teremtett, csupán elvonatkoztatta magát 


a „reälis“ világtól. Kétségtelen, hogy ma sem képeket, hanem 
érzeteket fest. Valami más területen már élő életet átvisz a 
sik területére. Bizonyos azonban, hogy szuggesztiv intenzitással, 
akárcsak a jó szinész, aki „hatalmas“ életet ad az előirt figurá- 
nak. És ez mindkettő csak szekunder alkotás. 

A müvészet azonban annyi, mint semmiből valamit 
létrehozni. 

És Kurt Schwitters a merz-festő azt mondja egyik cikké- 
ben: A merzképek absztrakt alkotások. Mi az, hogy absztrakt? 
Absztrakt nincsen. Valamit a maga legsajátosabb formáiból 
valamivé, vagy valamilyenné átformálni, ezt a procedurát 
absztrahálásnak nevezik. Tehát valamiből valamilyenné. Schwit- 
ters, csakúgy mint Kandinszky, érzéseket formál képekké. 
A két müvész csak az érzéseinek kifejezéséhez szükséges 
anyag megválogatásában különbözik egymástól. Kandinszky, 
az abszolut piktor, festékkel és szinekkel fejezi ki magát, 
Schwitters pedig az összanyagon át (és itt van az ő öntudat- 
lan kollektiv jelentősége Kandinszkyvel szemben) inkább plasz- 
tikába viszi át érzéseit. Az érzéseit viszi át. Képeinek 
meghatározott cime van: Franz Müller dróttavasza, a Nagy 
Énkép stb. Vajjon lehetnek-e ezek a képek mások, mint a 
müvész valamely emlékének vagy kitalálásának tudatos földol- 
gozasai? Nem. És mit adhatnak nekünk ezek a képek? Egy 
létező, létezett, vagy létezhető világ illuzióját. 

Az illuzió pedig legjobb esetben csak olyan lehet, mint 
az alkotás. 

A müvészet pedig alkotás. 

Az irreális ember illuziókban él. 

A világszemlélet a biztonság érzése : a legnagyobb realitás. 

A müvész egyetlen értékmérője a világszemlélete. 

A világszemléletes müvész akármit alkothat. 

Alkotás a konstruktiv jó tett. 

A konstrukció architektura. 

Az abszolut kép a kép-architektura. 

A materiális forradalmak, ha semmi egyebet nem hoztak 
volna — a gondolkodó ember elé elhozták annak az igazságát, 
hogy kizárólag erőszakszervezetekre támaszkodva, kizárólag 
gazdasági forradalommal nem lehet a mai élet problémáját 
megoldani. A kapitalista társadalmi rendnek nemcsak apagyil- 
kosságra is jó militarizmusa és konzervativ bürokráciája, hanem 
szörnyü morális ereje is van és ép ezért vele szemben mindig 
kevésnek fog bizonyulni az elnyomottak éhséglázadása. Mert 
sajnos, az ő éhségük, amely a kapitalisták egy emberibb élet- 
féltésével áll szemben, bármikor egy nagyobb falat kenyérrel 
kielégithető. Elindul a világot megváltani akaró forradalom és 
egy kenyérmorzsán elbukottan meghal, mint lázadás. Meghal, 
mert nincs világszemléleti alátámasztása. Nem azért indult el 
a tömeg, mert nem birta el a mai életét, hanem mert a jobbat 
kilátásba helyezték neki. Ahhoz pedig, hogy az emberiség egy- 
szer megválthassa magát — ahhoz nem csak a jobb élet meg- 
kivánása, hanem elsősorban az eddigi teljes kibirhatatlansága 
szükséges . . . Ne legyen többé vissza út! Ez pedig csak egy 
előzetes vagy a legjobb esetben egy egyidejü pszichikai felsza- 
badulás útján érhető el teljes egészében. Es tévedés azt hinni, 
hogy az ember komolyan képes valamit cselekednia „jövőért“. 
Élünk és élni akarunk. Ami ezen az igazságon kivül esik, az 
lehet forradalmi és lehet ellenforradalmi frázis.-De minden- 
esetre frázis és semmi több. És az, hogy hogyan akarunk élni, 
az a mi érzésgazdagságunktól függ. Erzéseink igényesitdje és 
forradalmasitója pedig csak a müvészet lehet. 

‘A müvészet az, aki nem parancsol ránk semmit, de 6 
az, aki a legtöbbre képessé tesz bennünket. 

A miivészet átformál bennünket és mi képesekké válunk 
környezetünk átformálására. p 

S mint ahogyan ez eddig igy volt — a mai világkavaro- 
dásban is a müvészet érkezett legközelebb a ponthoz, ahonnan 
az uj világkép fog kialakulni, 

Az alkalmazott tudomány visszahajlik a reakció kiszol- 
gálásába s a müvészet az architekturában maradék nélkül el- 
érkezett önmaga, tehát a világ lényegéhez. 

Ma már tisztán látjuk: a müvészet — Miivészet és nem 
több s nem kevesebb ennél. 

És nem tendenciózus osztályok vagy pártok érdekei 
szerint, hanem maga a tiszta élettendencia. 

Az eddigi müvészi alkotások közül ezt az élettendenciát 
egyedül az architektura demonstrálja. 

Igy a képarchitektura sem az erős isten, a szörnyü 
háboru, vagy az idillikus szerelemnek a „megjelenitöje“, hanem 
önmagát demonstráló erő ! 

A képarchitektura nem hasonlit semmire, nem mesél el 
semmit és nem kezdődik el sehol és nem végződik be sehol. 

Egyszerüen van. 

Hasonlóan a bekeritetlen városokhoz, a körbehajózható 
tengerhez, az elbolyongtató erdőhöz, vagy a hozzá legközelebb 
álló alkotáshoz: a bibliához. 

Akárhol bele lehet lépni és minden pontján az egészet 
fölérezhetjük. 

Egyszerüen tehát van, mert önmaga erejénél fogva meg 
kellett születnie. 

És ebben a létezésében könyörtelen. 

A modern miivészeti iskolák karakteréhez tartozik, hogy 
csakugy mint elődeik. hasonulni iparkodtak. Például az expresz- 
szionista képhez, ha azt akartuk, hogv az érvényesüljön, meg- 
felelő és lehetőleg „kedves“ milliöt kellett keresnünk. Ha rossz 
milliőbe tettük, mint a leszakitott virág meghalt, szinei elfakul- 
tak, vagy eltarkásodtak, formái szétmosódtak. A „hozzáértő“ 
azt mondta, nem birja el ezt a környezetet. A képarchitekturá- 
nál ez épen forditottan van. Mint gyökeres, önmagából élő erő 
jelenik meg a környezetben és ami körülötte van, az nem pa- 
rancsol neki, hanem szenved általa. Aki a képarchitekturát 
megszereti, annak meg kell undorodnia kispolgári berendezke- 
désétől és következésképen polgári önmagától. A képarchitek- 
tura nem illuzorikus, hanem reális, nem absztrakt, hanem a 
legszigorubban vett naturalizmus. Olyannyira, hogy a ,natura- 
lizmus"-nak keresztelt másoló piktura mellett, mint másolható 
natura lép fel, semmiben sem különbözve a fa, ember, hegy 
vagy egyéb ,természeti csodáktól." 

A képarchitektura tehát nem kép többé a szó akademikus 
értelmében. 

Ő egy aktiv társ az életünkben, a mindenség szimboluma, 
akihez hozzá kell szegődni, vagy aki ellen az életem érdekében 
küzdenem kell. 

Gazdagodás és gazdagodásra kényszeritő. 

A miitermek szinszószán és vonalsövényén át, mint az 
egyszerüség, biztonság és igazság hármas egysége lépett elénk 
a képarchitektura. Eljött, mint a kor reprezentánsa és meg- 
ajándékozott bennünket a siknak, mint reálisan használható 
térnek a felismerésével és a kollektiv élethit formáival. Az 
eddigi müvész megihletódve allt meg a vászon előtt és az volt 
közülök a legboldogabb, aki annyira képes volt befogadni a 
világ hatását, hogy önmagát és közönségét rászedó „távlatokat“ 
tudott beleveritékezni vagy beleügyeskedni a sikba. Mi tudjuk, 
ha képet festünk, nem alagutat furunk és nem házat épitünk. 
De képet épitünk. 

A képarchitektura nem a sikba befelé, hanem a sikból 
kifelé épitkezik. A sikot egyszerüen adott fundamentumnak 
veszi, nem befelé nyit perspektivát, ami mindenkor csak illu- 
zorikus lehet, hanem egymásra rakott szineivel és formáival 
belép a reális térbe és igy megkapja a kép a képélet határta- 
lan lehetőségét: a természetes perspektivát. A képarchitektura 
csak úgy, mint az architektura általában, számit a nehézkedés 
és a kémia törvényeivel. A formák és szinek között beálló 
perspektiva nem ábrázolt testek látszólagos egymas mögé épi- 
téséből, hanem a valóban jelenlévő szinek és sik formák 

önmaguk testiségéből ered. Ezért ezek a szinek és formák 
élnek, élik önmaguk reális életét, ellentétben a szin és forma 
dekorációval, — aminek a jó kritikusok majd nevezni fogják 
ezt a müvészetet. A dekoráció a sik betöltése, a képarchitek- 
tura a sikra épités. Képeink ezért nem olyanok, mi ntha, 
hanem olyanok, amilyenek. Közvetlenül hatnak s hatásuk 
soha sem lehet olyan, mintha a másolt portré vagy tájkép 
vagy a legujabb gépilluzió szerkesztés megakarna szólalni, ki 
akarna virágozni, vagy el akarna indulni. És ezért a mi. müvé- 
szetünk primér teremtés és mi, hasonlóan minden épitészhez, 
elindulunk a magunk területéről a sikról, mint alapról a térbe, 
úgy mint akik többé nem kiszolgálni, hanem saját képükre át- 
formálni akarják a világot. 

És nem taktikával, mint a potitikusok és nem technikával, 
mint a ceruzarágók és pemzlikulik, 

Mert a müvészethez nem kell tehnika. A tehnika rutin s 
a rutin felületen-csuszkálás. Éppen ellentéte a müvészetnek. 

A képarchitektura elvet minden iskolát, önmagunk iskolá- 
zását is. 

A képarchitektura nem köti magát bizonyos anyaghoz 
és bizonyos eszközökhöz, épúgy mint a merzmüvészet minden- 
féle anyagot és eszközt alkalmasnak tart arra, hogy rajta ke- 
resztül kifejezze magát. 

A képarchitektura nem pszichologizál. 

A képarchitektura nem akar semmit. 

A képarchitektura mindent akar. 

A képarchitektura kiszabadult a , müvészet" karjaiból és 
átlépett a Dadan. 

. A képarchitektura azt hiszi magáról, hogy ő egy uj világ 
kezdete. 

A képarchitektura igazánból nem is a szobában akar 
elhelyezkedni, 

A képarchitektura maga a szoba akar lenni, maga a ház 
akar lenni, sőt a te legszemélyesebb életed akar lenni, 

A képarchitektura olyan egyszerü. mint a csizmatalp 
és mégis ő a tökéletesség gyökere. 

A képarchitektura ellensége minden miivészetnek, mert 
csak őbelőle indulhat ki a müvészet. 

A képarchitektura : 2X2=4. 

A képarchitektura az alfa. 

képarchitektura megölte a szénvelgő cikcakkot és az 
idillikus tarkabarkát. 

A képarchitektura végtelen spirálist lát az egyenesben is. 

A képarchitektura a szinspektrumot áthelyezte a fehérbe 
és a feketébe. 

A képarchitektura az emberi zenitnek vallja magát. 

A képarchitektura nem akar meghalni a falon. 

A képarchitektura amerikai kaliberü város, kilátótorony, 
tüdőbetegek üdülőhelye és népünnepély is akar lenni. 

Mert a képarchitektura müvészet, a müvészet pedig 
teremtés és a teremtés minden. Kassák Lajos 


5 MÁJUS ELSEJÉN 
nm JELENIK MEG 


¿MA 
m 
NA EMIGRACIÓJANAK 


N 
mJUBILEUMISZÄMA 
> KÜLÖN BORITÉKLAPPAL 

O NEGY IVNYI TERJEDELEMBEN 

m INTERNACIONÁLIS TARTALOMMAL 


KÉTÉVES 


DADAIZMUS 


RICHARD HUELSENBECK (Berlin) 


I. 


Az embernek eléggé dadaistának kell lennie, hogy 
saját dadaizmusával szemben dadaista álláspontra helyez- 
kedhessék. Vannak hegyek, tengerek, házak, vizvezetékek 
és vasutak. A pampákon széles lasszóikat repitgetik a 
cowboyok és a nápolyi öböl milliószor lefestett, meg- 
énekelt és stereoskopizált hátterén himbálódzik az a 
romantikus goridola, mely a német menyegzői párokat 
terhes álmaikban ringázza. Dada megértette mindezeket. 
Dada kihasználta a fizikai mozgás lehetőségeit á outrance. 
Itt világszemléleteket és egyesületi statutumokat oszto- 
gatnak, itt egy késői kultura stylitái állnak a gombostűfej- 
igazságot-vitatás arcfintoróinak fényében: — Dada, 
Mohamedánus, zwingliánus, kantianus — jok, jok, jok. 
Dada a világszemléleteket átfolyatta kisujja körmén, 
Dada a földkerekség moráljai fölött a táncoló szellem. 
Dada a ma relativista filozófiáinak óriási paralleljelen- 
sége, dada nem axioma, dada lelkiállapot, mely független 
iskoláktól és teoriáktól, mely magát a személyeket 
támadja meg, anélkül, hogy megerőszakolná. Dadát nem 
lehet paragrafusokba foglalni. A kérdés: „Mi a dada?“ 
dadátlan és iskolás ugyanolyan értelemben, amint ez a 
kérdés egy műalkotás, vagy az élet fenoménje előtt az 
lenne. Dada nem érthető meg, dadát át kell élni, Dada 
közvetlen és magátólértetődő. Dadaista az ember, ha él. 
Dada az indifferenciapont tartalom és forma között, 
asszony és férfi közt, anyag és szellem közt, amennyiben 
ő a mágikus háromszög kulcsa, mely az emberi dolgok 
és fogalmak lineáris polaritása fölé nyúlik. Dada a 
buddhizmus amerikai oldala, tombol, mert tud hallgatni, 
cselekszik, mert nyugalomban van. Épen ezért dada sem 
politika, sem művészeti irány, nem szónokol sem emberi- 
ességért, sem a barbárságért — a békét és háborut 
tógájában tartja, de a cherry brandy flip mellé határozza 
el magát. És mégis van dadának empirikus karaktere, 
mert fenomén a fenomének között. Mert dada a leg- 
egyenesebb és legéletteljesebb kifejezése korának, minden- 
nek nekimegy, ami előtte makacsnak, múmiaszerűnek, 
leragadottnak tünik fel. Követeli a radikalitást, dobol, 
jajjong, felröhög és csépel, egy-pontbá-kristályosodik 
és szétterjeszkedik a végtelen felületen, olyan mint a 
tiszavirág és mégis vannak testvérei a Nilusvölgy hal- 
hatatlan kolosszusai alatt. Ki a mának él, örökké él. 
Vagyis: aki korának legjavát felélte, az minden-időknek 
élt. Térj magadhoz és úgy cselekedj! Élj és halj meg. 


II. 


„gay est, ma femme me fait mettre tout nu, 
tour nu — tout comme le petit Jesus“ 


Chanson parisien. 


Dada tehát cselekvés is, sőt a legexponáltabb és 
legmegerőltetőbb, ami létezik. Dada aktivitása számára 
egy kulturális területet választott, ámbár épenolyan jól 
fel tudott volna lépni, mint gyarmatáru kereskedő, bör- 
ziáner vagy kinokoncertdirektor. A kulturális területet 
nem szentimentalizmusból választotta, mely az értéklétrán 
a „szellemi értékeknek" a legmagasabb polcot utalja 
ki. A dadák legtöbbje mint iró, zsurnaliszta, művész 
ismeri a „kulturát“, A dadaista beható tapasztalatokat 
szerzett a „szellem“-csinäläsröl, ismeri a szellemi 
produkálók elnyomott helyzetét, éveken át egy asztalnál 

evett a sok felülről-nyomorgatott szellem-boszorkányokkal 
és Manuleskukkal a firkászok között, megszemlélte a 
kulturának és morálnak legmélyebb titkait és sziilésfaj- 
dalmait. Dada anti-kultur propaganda-fclét csinál, 
becsületessegböl, undorodásból az intellektuálisan csi- 
nozott burzsoäziänak fónségesség-machinációin érzett 
mély utälatböl. Minthogy dada mozgalom, élmény és nai- 
vitás, mely súlyt helyez a „jözanesz“ birtokára — az asztalt 
asztalnak és a barackot baracknak nézni, minthogy dada 
a vonatkozäsnelküliseg minden dologgal szemben, 
képes tehát minden dologgal vonatkozásba lépni, a 
mindenféle ideologiák ellen fordul, azaz a harc bármiféle 
módja ellen, a gátlások, barriérek ellen. Minthogy dada 
önmagában is az elaszticitás és előtte érthetetlen, hogy 
ragadhat le valaki valamin, legyen az pénz vagy eszme, 
— egy teljesen pátosznélküli szahadság karakterének 
mintaképét szolgáltatja. A dadaista a vílág legfelszaba- 
dultabb individuuma. Ideologus az, aki belepottyan a 
svindlibe, melyet saját intelektusa készit számára, hogy 
egy idea, tehát valami pillanat alatt befogadott ténynek 
a szimboluma abszolut valóság. Egy csomó fogalom- 
gyüjteménnyel ép úgy játszhatunk, mint domino-koc- 
kákkal. Ideologus az is, aki , szabadságot", „relativ.tast*, 
a belátással együtt, hogy a d Igok konturja eltolódik és 
nem állandó, holmi , szilárd világszemléletté" kovácsol; 
mintahogy a nihilisták majdnem mindig a leghallatlanabb 
és legkorlätozottabb dogmatikusok. Dada mindettől 
távolesik. Harcol például a kulturideologia ellen, melyet 
a legnagyobb és leginfámisabb hazugságnak tart — 
tisztán mozgási kedvből, ha épen kell, kegyetlenségből, 
talán kokettériából. A polgárt, a teli potykát és lókupecot, 
mely vasárnaponként pár kuronáért művészetet vásárol 
magának, hogy hétköznapokon szélhámos bőrüzleteit 
előnnyel tovább bonyolithassa, dadának kell megölni, 
lepitymagolni, mindörökre ártalmatlanná tenni. 


Ill. 


»De a szellem", főként a,,historiai 
szellem" ebből a kétségbeesésból is 
kihalassza magának az előnyöket: az 
emberek egy új darabot, kort és kiil- 
földet megkisérelnek, megdöntenek, 
szétszednek, bepakkolnak, mindenek- 
előtt tanulmanyoznak: — mi vagyunk 
az első studirozott kor a , kosztümök" 
szempontjából, értem a morált, hit 
cikkelyeket, müvesznyalakodäst és 
vallasokat, felkésziilve, mint még egy 
kor se volt, valami óriási stilű karne- 
valra, szellemi farsangnevetésre és 
bolondozasra, a legfelsőbb ostobaság 
és az arisztofáneszi világ-kigúnyolás 
transzcendentalis magaslatara. Lehet, 
hogy épen itt fedezik fel még találé- 
konysagunknak birodalmát, azt a biro- 
dalmat, ahol még mi is eredetiek 
lehetünk, mint holmi parodistái a 
világtörténelemnek és az isten paprika- 
jancsijai - lehet, még ha a mäbol 
semminek sincs jövője, hogy épen a 
mi felröhögésünké a jövő!" 
Nietzsche, Jenseits von Gut und Böse. 


„Nos tehát" hallom megszólalni, kik valamely 
világszemlélet foteljében biztosan ülnek „dada hát 
destruktiv. A művészet bolsevizmusa. Mire való ez olyan 
korban, amelyben nyugalomra és rendre van szükség." 
Vagy : „Micsoda pozitivumot ad tulajdonképen dada— hol 
van a teljesitmény?“ Vagy: „Dada a szellem ellen van?" 
Ezt könnyü mondani, akinek nincs szelleme. , Mire jó 
dada tulajdonképen ?“ Ki ilyesmit kérdez, sokkal messzebb 


áll a dadaizmustól, mint valami állat az ismeretelméleti 
alaptörvényektől. Dada régen felismerte a nyugalom és 
rend utáni vágyakozást, mint az emberiség tulajdonságát, 
mely egy élményt valamely morállal akar bebizonyitani. 
Dada nem igazolható egy szisztemával, mely holmi 
„neked kell“-lel lép az emberek elé! Dada önmagán 
alapszik és önmagából cselekszik, ép úgy, mint a nap 
cselekszik, ha felszáll az égre, vagy mint egy fa nő. A 
fa nő, anélkül, hogy nőni akarna. Dada semmiféle 
motivumot nem dug megnyilvánulása alá, mely valami 
„Cél“ felé törekednék. Dada nem szül ki magából 
absztrakciókat szavakban, formákban és szisztemákban, 
melyet az emberi társadalomra felhasználhatónak akar 
tudni. Nincs szüksége semmiféle bizonyitásra, vagy 
igazolásra, sem formákkal, sem szisztemákkal. Dada 
önmagában a teremtési akció! Dada ezen kor meg- 
merevedését és tempóját saját fejéből szülte meg — 
dada eminenter civilizatorikus, de képes arra, hogy meg- 
jelenésének határoltságát a korban históriailag áttekintse ; 
önmagát relációzza saját korában. Dada ephemer, 
halála akaratának szabad cselekedete. Dada felfedezte a 
találékonyság birodalmát, melyről Nietzsche a fönnebbi 
sorokban beszél, dada a világtörténelem parodistájává 
és isten paprikajancsijává tette magát — de nem hiusult 
meg önmagán. Dada nem hal el dadában. Nevetésének 
jövője van. 
Ford: Kudlák Lajos 

JAJ! EMBEREK 

CÉRNASZÁLON LIBEG A SZIVÜNK 
FÉLNI FÉLNI FÉLNI!!! 
EGYMÁSHOZ CSOMÓSODUNK 

ÉS BIZONY 


AZ IDŐ BIZONYTALANSÁGÁT RETTEGJÜK 
Ó 


APÁM PÁLINKÁS SZÁJA 
MÁR RÉG FENEKETLEN KUTBA ESETT 
ÉN ASSZONY KÉT MAROKKAL 
HURKOLOM A FONALAT 
JAJ! MERT 
MINDEN DOLOG ELAKADT A MAGASBAN 
TESTVÉR!!! 
HIDD EL: 
MINDEN SZERETETNEK MI ADJUK A 
f RITMUSÁT 
ODAKUNN PEDIG MEGAKADT MEGAKADT 

KET GYERTYA KÓZT 
A HEGYEKBÓL IDE TEKERÓDZIK A CSÖND, 


Faplasztika 


HANS ARP 


58 


A KOZMOSZEMBER 


NICOLAS BEAUDOUIN (Páris) 


AZ ÚJ SZÉP 


vibrátiók 
folyékony kiáltások 
Jelen erőkből eredő művészet kiadatlan chromatismus 
ható értékek 
tranzmutdciója 
O a modern szćp 
sebesség — mersz — igazsag 
láttad ELSZABADULT RITMUS 


(erők új egyenlete) 
legyőzve skepticizmust-lustasagot 
vontatva téged, gömb, göz-lö ütemre, 
hálózva az egész világot vas-vonalakkal, 
küldve tornyokat, tunellt és dokkot 
a két fél földgömb ellen. 


Égőn Elhasználatlan 
Feszülve mindíg a legádázabb élet felé 
neked semmi sem áll ellen 


sebesség remény 


DINAMIKUS SZÉPE 


„Air Express" 
tolva (arany légcsavarok vörös és fekete alapon) 
az új és lelkes emberiséget. 


Erc szép Tüz szép 
GEOMETRIKUS SZEP 


melyet diszitenek 
biborral és arannyal 


A VILLANYOS VÁROSOK 


lenditve büszkeség spirálokban : 

a dynamók és emelők lüktetését, 
vemhes katlanok forrását, 

a gépek sokszoros erőlködését, 
aërók horkolását a levegőben 

és átrepülve gyűlölethatárokat, 

a Hertz-hullámok villámló szálltát. 


A KÖLTŐK 

Uj-Isten feléd nyújtunk 
Fény-filmeket Sztenogrammokat 
Az élet s lélek lirizmusät, 

Mozgás Isten, ugorva hatolsz 
kivilagult hódítások exaltációja felé. 
A reális középpontjába tettél minket 
és egyen-erzesünk megnagyobbúlt 


a világ érzésével. 


A hit óráiban 

az egész mindenség él a mi időnkben; 
Tudat mely nagyobbra születtet 

mint Enünk. 


AZ EMBEREK 


Eltúntek kételyeink. 


A mechanikus diszletben, hol minden kivilágul 


(molekula-ritmusok) 


a Szárnyét 


VISSZA 


az erők orkesztraciója vibrál. 
Hütöszärnyakkal spékelt acélhengerek 
Rikoltjak az Objektiv-Ujat 


EMBER-MADARAK 
mig tisztúlt szél exaltal gyönyörökben 
a kormánytól a légcsavar szárnyáig. 


O uj fazisa a vilagnak! 


Mindent megnagyitva álmai diafragmájában 
a hódító Ember titokzatos lendülettel 
kémleli az egeket 

az ég6 szféroidok felé 

Repülőgépek horkolására. 


O az En rezgései! 
Száritó analizisek, rossz 


angyalok járta ketely-ejjek rémei, dekadenciák 
lehangolt agyak hiú pesszimizmusa, 
abnormis vágy, mely kinozta óregebbjeinket, MPA 


halálszag, melyet szagoltak a szélben, 
az atléta és élő művészet megvetése 


ördögi iskolák, 


muzeumok 


sirások az akropolison, 

sajnálkozások a gordn s forumon, y egyszínű szomorúságok 
mindez egy névtelen múltba menekült, 

fekete monstrumokhoz és démonokhoz. 


FÖLJEBB 


tudományos kor, melyben az emberek királyok, 
mért nem kiáltod rikító igéretedet, 

inkább bezárkózól egy biztos 

nagy, de halott múlt porábą ! 

a : i a sebességnek 
O soklelkü hangja az erőlködésnek 
rikoltsd korunk ragyogását 

hol az Erők dühöngnek, 


hol az öreg Globus végre unva az indulás parhuzamosait, 
az oromra zúdul hol minden istenúl 


GYORS TUZ reménygolyó 


arany kéve 


ott (az objektíven, hová akarásunk céloz) 
ÁLOMÚT 

ahol várnunk kellene 

a hengerek 7 hangjának zakatolásában. 


A LEGÁDÁZABB ÉLET FELÉ 


Lelki előrehajtók 
Az akarások, kik mozgatják a világot 
ritmusukat szívembe dobták 
és értelmedet nyugtalan eszembe 


MARSOL AZ UNIVERZUM 


az új-rszülött népekét 
sinrakókét hegyátfúrókét 
eszmevetőkét ívépítőkét 
Ha, a hirdetett nap nemsokára eljön! 
A drótnélkülik térbe zúdulásában 
kikerül a gömb zsákutcájából 


új értelem 
És ime folyékony ether 
villanyos rezgések a levegőben 


a A FAJ APOTHEOZISA 
FOLD 
FÖLD 

A túlfűtött világ ALL a hidon 

A várás láza forr 

emeli a fekete bolygót, 

mely ágaskodón síneket, hidat, vastotnyot 
remény kiáltás villám röpülés 
pokol-szakadékaibol a csillagok 
hódítására lendít 
NAGY X (Egyenes magasság — 17 h. 17 m 
declináció = + 55° 23”) 


Ford; Medgyes László 

VERS 


Apám főerdész a hegyek között. 
Nagy vörös bajuszát minden éjszaka kiviszi 
az erdőbe 
A komor csódórón 
Az aranytüdejü fák közé 
Szellóztetni. 
Az asszonyok ilyenkor elébe teregetik szoknyájukat, 
hogy rálépjen 
Ő azonban nagyobbára csak az exaltált állatokat 
és orvvadászokat veszi célba. 


Reggel, amikor a tajtékzó csódórón haza jon 
A templomdomb szentimentális lépcsőin állva 
Ép az időt lyukasztják ki 

A közös esernyővel 


Az apám azonban lefekszik 

Jegesmedvéket horkol a bajusza alá 

Miközben én hatalmas csizmáiban meztelenül 
futkosok az asszonyok után 


Kiket ő éjszaka megsebesített 
Enders Ervin 


SZELKÉPEK 


Öceänba merült a vihar most szélkölykeit prüsszenti széjjel 
Hullámok fintorognak 
Az ég gyémántréseiből 
felhők vakolata potyog 
A szél 
gyermekkezében erdők vándorolnak 
Fák gyantavére buggyan 
Tibet plátóin a hó hallgatag lárváját cibálja 
A fjordok ezüstspirálisába szökik 
Jégköböt libellál arcticus tengereken 
Rómában éjbe mártott keresztek processzióját rendezi 
Mindent tud 
a szél 
ökörnyálat 
árterületeket 
madárfélék gaudiumát 
a falu együgyü harangszólamát 
transbajkál ősi nyers dallamait 
Most itt megy furt odébb 
szétizéli a hullámköröket 
partok elúsznak alatta 
köt 
old 
ő a szél 


A hold rézülepét csempészi a pápa levestálába 

Fázékony aktok szemérmét csiklandja 

S a gyilkos hüvös szekerceélét 

Ringyók véres varkocsára gyerekszemek kék serpenyőjét 
füstöli 


Régi szerzők szerint Cappadócia viharzsákjaiban 
születnek a szelek. A szél tagadja ezt. Törzsökös 
hidalgó ő a lég revolútiója. Bölcsőjében mák- 
magvakból orchidea szirmokból rőfösárukból 
tanácsosúr kalapjából viaszbábok lobogó kender kócából 
és Tarot mágneses erővonalaiból táplálkozik 

synkopa 

tűzből földből 

a hő harca 

a szél 


forgó füstöt csillagbörtönök betonpalástjait 
hagymázos krátereket fúr őrült csavarmenete 
ereszek könnyzacskóit facsarja 
Vért kagylóhéjat varangyokat permetez 
Majd fehér lasszóját a tornyok köré tekeri 
A szűz szent szobráról lerázza a liliomot 
A borzalom tökké zabál mindent 
csak az embryók s a serdületlen halmok őrzik meg 
integritásuk 
jajjaj 
kis kenyeriink 
a tavasz apró sátrait 
lepucolta a szél!! 
széjjelfutnak küllői 
a szél vidám kereke krétaszálakon forog 
tovább 
tárnák fekete gerincén 
bozontos föld forró álmain 
A mindenség dúrja 
a félelmetlen gyerek 
a szél 


Kozmikus porral keveri a fenyvesek ózon szuszogását 
világos és borús sikokba tördeli a horizontot 
törpe öblök zsibaját 
vándorsziklák sóstavak eucaliptus cserjék közé 
kalózhajók sötét vitorláiba fekszik s a szinházak 
merev kulisszáiba tántorog 
vágányokra kúszik s gummitalpain lohol a bamba 
expresszek után 
sürgönydrótokba belebeszéli volapükjét 
Karsztokon 
elszórja az egyszerű vetést 
Indiában 
pagodák istenszörnyeinek csontszivét 
A pergyártók asztaláról lefújja a fáradt kalamárisokat 
a polgár 
üde nyálcsorgása eláll! 
Bankok rácsain tolakszik át a jégmadár s bankjegy 
inflátiót okoz 
a hegyek felett a hegyek felett 
a hegyek felett nyujtózkodik a szél 
bazalt izületeket ropogtat 
Az emberben gyilkos vágyat állati bánatot farkas- 
fogakat orgonál. Kétnegyedes ütemén katonamarsok 
a szuronyok verticálisait noszogatják 
gépfegyverek rhombikus zörejét hurcolja 
már a szél 
avult buzogányok boldogan felbégetnek a múzeomban 
Elég! 


a nap fénygyökerei megkötik a szél bolygó képleteit 
egyszer Ök is fáradtan isten emlóbimbajára csüngenek 
meghaltak a szelek 
de még felszagolhatod bennük szelid vagy boszús 
angyalok lábanyomát 


Forbáth Imre 

AZ UJ ELOADOMUVESZET* 


Ami bennünket, fiatalokat összefúz itt-ott Európá- 
ban, mindenütt, az nem megfelő korunk, hanem a mö- 
göttünk, még sokkal inkább az előttünk-fekvő életmatéria 
egyezése. Amit éltünk, az mértéktelenül sok és egyben 
kevés, amit a multban fiatalok élhettek, az számunkra 
kielégitóen elég; hogy a mi javunkra még mennyi jut, 
az bizonytalan. Mi mozgóképsebességgel kapjuk az életet, 
nem lehet megállnunk, nincs csodálkozásra időnk, nem 
tudunk, nem merünk sokáig gondolkozni, mert körülöt- 
tünk minden nő, napról-napra, percnyi sebességgel és 
nekünk nem lehet lemaradnunk. Már csak fogalmilag, 
csupán elképzelésben vagyunk mi fiatalok, lelkünk időt- 
len és általterjed a világon. Ez a bizonytalanság, a foly- 
tonos fejlődés, az, hogy belülről éljük a dolgokat, az, 
hogy ha művészetet csinálunk: emberekké válunk, az, 
hogy úgy hitnek, mint relativumoknak egészként szol- 
gálunk, hogy levonunk minden konzekvenciát, ez az a 
közösség, ami ma Páris tudatos, kulturális fiatalságát a 
berlini mellé állitja. Ez a mi szemléleti közösségünk, ez, 
háborún, forradalmon, ellenforradalmon edzett egylátá- 
sunk. Öröklött utak keresztezésénél megállunk, nem 
tudjuk ezeket az utakat folytatni, az előttünk lévő gene- 
ráció üressé-vált életformáiba elhelyezkedni, kinőttünk 
belőle, sértené érzékéletünk őszinteségét, mindez lassú 
és ami mozgóképsebességű életünket rohammal kell győzni. 

Osszpontositani, koncentrálni, elvonatkozni minden- 
től, ami nem lényeg, ez életünk formális feladata. 


Ilyen változása, illetve változtatása a dolgoknak 
mindenre kiterjed, minden életjelenségre, a művészetre, 
mely itt mindig élményből ered, élet mélyéből kristályo- 
sul. Más ennek a generációnak szelleme, más a logikája, 
az eddigitől eltérő a művészete, más a szinpada. Mégis 
a művészet sokféleségén belül évszázadok után most 
jelentkezik a megegyező látás. Képfaragó, festő, muzsikus, 
iró, szinész, költő, filozófus és táncos egy azon gondo- 
lattól terhes. Egy elipszoid körzetén belül forog a művé- 
szek érzésanyaga. Itt minden vonalon vannak megfele- 
lések, az eltérések is megegyezők. Elég egy bizonyos 
művészetről beszélnünk, s izelitőt nyerünk a teljes művé- 
szetről. Mert itt minden változásnak, fejlődésnek egy az 
alapja, a mi szemléleti közösségünk, a mi fogalmi fiatal- 
ságunk, a mi időtlen lelkünk. 

Kiépiteni mindent, a maga teljességéhez elvezetni 
mindent, ez is egyike azon jelszavaknak, amit a tömegbe 
vetettünk. Találtunk több megkezdett, félbenhagyott 
művészi formát, amit egészében átgyúrtunk, más tartal- 
mat adtunk neki, a mi lényeget-jelölő szineinkkel világi- 
tottuk alá. Ilyen volt az előadóművészet is. Önképző- 
körök, műkedvelő előadások fénypontja. Legjobb esetben 
nagyobb ünnepély keretében egy-egy szinész kisérletezik 
verssel, sőt egynéhány önálló estélyt ad, ennek szavaló- 
este a neve. Nem kell az ehhez hasonló törekvéseket 
közelebbről meg világitanom, hiszena kifejezés maga mindent 
elmondó, ezek a szinészek szavaltak. A szavalásnak egy- 
időben volt értelme, az antik kulturán belül, de már a 
renaisseance idején is nélkülözte belső sulyát, csak egy 
halott kulturákat élesztő, szép gesztusokat kedvelő ember 
dekorativ hangjátéka volt, Hát még a kosztümből kivet- 
kőző, vasalt nadrágot öltő ember idején. A mi impresz- 
sziókkal teli, lirai, mindamellett üzletember polgár előd- 
jeink szavaló-estje. Görögtűz és csizmatalp. O, ilyenkor 
sor kerül Homerosra. A gutgesinnt polgár langyos láb- 


* A szerző felolvasta K. Simon Jolán bécsi elóadóestéjén, 
február 19-én. 


fürdője ez, ilyenkor elsóhajtotta ósszessóhajait, elkönynyezte 
össz-könnyeit. Az isteni Homeros, a tökéletes Goethe, a 
csodálatos Dante, ennyi az ilyen est tényleges eredménye, 
ennyi itéleiet préselt az előadó a maga közönségéből. 

A mi előadónk egészen más. Lehet, negativum 
nyitotta meg az utját. Simon Jolán nem tudott szavalni, 
vagy ha szavalt, visszariadt hangja hamisságától. De 
benne volt a nagyot-akarás ösztöne, benne az emberi 
fájdalmak, örömök végtelensége, ezt össze kell fogni, 
egy új lelkiséggé forrasztani. Simon Jolán érezte: éppen 
itt, éppen ezen a téren tudna sokat, legtöbbet alkotni. 
De ha a régi formát vette elő és szavalt, újra elnémult. 
Mert békát szavalt, hazug, hamis feketeséget szavalt, 
szavalt, A vers, ami kezébe került, más volt az eddigi- 
nél, élet volt, hús-vér organizmusú. Nem volt játékos 
apropója a versnek, nem épült külön-alakuló, s azután 
bizonyos mesteri szabályok szerint elrendezett sorokból, 
nem, ennek a versnek törzse van, mire leirtuk utolsó 
szavát, eleven élere támad. Ez a vers hadakozó, furcsa- 
ságokkal teli, titokzatosan egyszerü, mindig mozgó. Érezte 
Simon Jolán, ezt a verset nem lehet szavalni, mert ez 
nem is vers, hanem az élet törzséről külön életre lefejtett 
külön egész, éppen minden felülettől való elvonatkozása 
folytán maga az élet. Erre maga-elé emelte az új verset, 
szétszedte legapróbb elemeire, széttörte a szavakat, 
beléjük nézett, azután maga-magät vizsgálta, életet, 
elemi érzéseit. Lassan ráeszmélt a verssel való rokonsá- 
gára, pillanatról-pillanatra egyre erősebben az ő verse lett a 
vers. Végső szolidaritás éledt, az időtlen lelkek egymáshoz 
értek, már nem is volt két lélek a térben, csak egy. 

Most már minden könnyü, a versből magát ismerte 
meg, s az ő előadásában teremtődött újra egyazon vers 
élő szóban. Nem kellett stilizálnia, hiszen ő fiatal a 
fentvázolt értelemben, igy a végérvényű stilizálás lelké- 
ben él, s ő naturális lehet, átalakult, újjáteremtett ben- 
sőjének megfelelőn. Egyre épülő hangját épitette, nyújt- 
ható testét nyujtotta. Felszabadult, megszünt a szavalás 
kötöttsége. Akrobatája lesz a pódiumnak, de ez tisztára 
lelki akrobatizmus. Iskolás szegletesség a külső meg- 
jelenése. Tragikus tudatossága annak a pillanatnak, 
melyben ő áll. A felelőség súlya nyomja iskolásra, de 
egyben a felelőség súlya szabaditja fel belülről. A hangok 
kiömlenek, a karok bábszerűen kilengenek, a szemek 
egy belülről elindult dráma kigyulladt tornyai. Maga a 
lélek, szinte láthatóan mindenütt ottvan, végnélküli hajlé- 
konysággal forog centruma körül. A szavalás külső kötött- 
sége megszünt, de jött egy ennél sokkal paraucsolóbb, 
sokkal szuggesztivebb valami, az elóadandó anyag 
esszenciája, Ezt megtalálni, ezen elhelyezkedni, ebből 
kiindulni, ide mindig minduntalan visszatérni, mégis 
szabadnak lenni, hanggal repülni, sülyedni, ezt nem 
lehet centrális lekötöttség nélkül, ezt nem lehet, csakis 
egy bizonyos lelki törvény szigorú megtartása mellett. 
E körül lehet repülni, de mindig érezni kell a vonalak 
tisztaságát, a vonalak egymáshoztartozását. 

Simon Jolán előadóművészetének fejlődése ez, de 
nagyjában az új előadóművészet származási története is 
ennyi. Egy azelőtt felületes hangművészet új lelki elem- 
mel vegyül, merőben átalakul. A szavalás egyvonalúsága 
felfakadt egy csodás heterogenitású előadóművészetté. 

Minden, ami odakint ember, minden, ami termé- 
szet, sőt maga a civilizáció mozdonyos moziromantiká- 
jával, az aviatika, az erdők mélye, az állatok melege, 
mindaz, ami egy világ, egy embertől felszabaditott úton 
tör át a térbe. Kovács Kálmán 

Olvasóinkhoz és barátainkhoz! 


A mérhetetlenül dráguló előállítási költségek következtében lapunk árát 150 koronára voltunk kénytelenek 
felemelni. Kérjük olvasóinkat és barátainkat, hogy előfizetők gyüjtésével s a lap minél intenzivebb terjesz- 
tésével támogassanak a továbbiakban is bennünket, mert csak igy leszünk képesek lapunkat föntartani s 


kiadványainkat szaporitani. 

Uj kiadványaink 

300 számozott amatőr példányban. 

1. Archipenko: Képeskönyv, 
14 klisével, Iwan Goll előszavával ara: 
500 o. K., 15 szokol, 20 lei, 10 dinar, 5 lira, 
20 márka, */, dollar, 1 sv. K. és 60 m. K. 

2. Barta: Tisztelt Hullaház, kiált- 
vanyok 1000 o. K., 20 szokol, 15 dinar, 
25 lei, 25 márka, 1 dollar, 1*/, sv. K., 
5 lira és 100 m. K. 


3. Kassak: Rajzalbum, öt eredeti 
tusrajzzal 15 számozott és aláirt amatőr 
példányban készült. Ara: 3000 o. K., 
30szokol, 30dinár, 40 lei, 10 lira, 100 márka, 
11/, dollár, 3 sv. K. és 350 m. K. 


4. Kassák : Szines képeskönyv, 
4 eredeti festménynyel 15 számozott, kézzel 
szinezett példányban és aláirva. Ára: 
10.000 o. K., 100 szokol, 100 dinar, 150 lei, 
50 lira, 300 marka, 3 dollar, 10 sv. K. és 
1000 m. K. 

5. Kudlak: Gitar és konflisló, 
versek, a szerző metszeteivel ara: 500 o. K., 
15 szokol, 10 dinár, 20 lei, 20 márka, 
5 lira, */, dollar, 1 sv. K. és 60 m. K. 

6. Mácza: Teljes szinpad, tanul- 
manyok ára : 5000. K., 15 szokol, 10 dinar, 
20 lei, 20 márka, 5 lira, */, dollar, 
1 sv. K. és 60 m. K. 

7.Moholy-Nagy :Kepeskönyv, 
Mátyás Peter tanulmányával, és tizen- 
három klisével 500 o. K., 15 szokol, 
10 dinar, 20 lei, 20 márka, */, dollár, 5 lira, 
1 sv. K. és 60 m. K. 

8.Simon: Kinyilatkoztatás,versek, 
Mattis eredeti metszeteivel 500 o. K., 
15 szokol, 10 dinár, 20 lei, 20 márka, 
5 lira, */, dollár, 1 sv. K. és 60 m. K. 

9. Ujv ári: Prózák, Grosz rajzaival 
500 o. K., 15 szokol, 20 lei, 10 dinár, 
20 márka, */, dollár, 1 sv. K. és 60 m. K. 


O OO A 


A MA pártolótagsági 
dija: 
egy évre: 3500 o. K., 150 szokol, 150 lei, 


120 dinár, 150 márka, 80 lira, 70 frank, 
10 dollár, 30 sv. frank és 500 m. K. 


A MA előfizetési ára: 
egy évre: fél évre: 
2000 o. K. 1000 o, K. 
75 szokol 40 szokol 
40 dinár 20 dinár 
75 lei 40 lei 
100 márka 50 márka 
20 sv. korona 10 sv. korona 
4 dollár 2 dollár 
20 lira 10 lira 
20 frank 10 írank 
8 sv. frank 4 sv. frank 
300 m. K 150 m. K. 


A MA amatörszamainak ara: 


egy évre: fél évre: 
3000 o. K. 1500 o. K. 
100 szokol 50 szokol 
100 imárka 50 márka 

60 dinár 30 dinár 

50 lira 25 lira 

100 lei 50 lei 

10 dollár 5 dollár 
400 m. K. 200 m. K. 


Az amatórpeldanyok egyes 
számonként nem kaphatók! 
májusi jubileumi számá- 


A MA ból egész finom papiron 

200 számozott példány is készül. 

Előjegyzéseket felvesz a kiadö- 
hivatal. 


A MA Könyvosztálya. 


Közöljük olvasóinkkal és barátainkkal, 
hogy otthoni mintára könyvosztályt 
létesitünk. Lapunknak ebben a rova- 
tában állandóan hirdetni fogjuk 
azokat a munkákat, amik kiadó- 
hivatalunkban megszerezhetők. 


Bán Verlag: 


Kassák Lajos: „Viläganyam“ 
(verseskönyv) 


Kassák Lajos: , Novelláskönyv" 


Walt Whitmann: , Ének ma- 
gamról" Forditotta : Gaspar 
Endre 


Bécsi Magyar Kiado: 


Kassák Lajos: „Misilló király- 
saga‘ 

Kassák Lajos: ,Máglyák Ene- 
kelnek" 


Upton Sinclair: Jimmie Higgins" 
Forditotta: Franyó Zoltán. 


Szabó Erwin: Társadalmi és 
pártharcok a 48—49-es magyar- 
forradalomban 


J. Fischer Verlag: 


Marx : , A tőke" (két kötet) Fordi- 
totta: Dr. Guth Antal. 


Gogol: , Egy őrült emlékiratai" 
(amatőr kiadás) Forditotta: Barta 
Sándor. 


Gorkij: , A kispolgár" Forditotta : 
Pallos Margit. 


Kropotkin: „A francia forrada- 
lom" (két kötet) Forditotta: Sz. 
Koródi Antal. 


A felsorolt könyvek csakis 
készpénzfizetés ellenében rendel- 


hetők meg a MA kiadóhivatalában, 
Wien, XIII., Amalienstrasse 26. 


LOO rn iri rt tt 


A MA VII. ÉVFOLYAM HARMADIK SZAMANAK TARTALOMJEGYZEKE: 
Cimlap: Iwan Puni metszete / Kassák Lajos: Képköltemények / Kállai Ernő: Iwan Puniról | Kudlák 
Lajos: Három vers / Barta Sándor: | Mese a moszatzóld emberről / Iwan Puni: Metszet / Enders 
Erwin: Két vers / Iwan Puni: Metszet / Raul Hausmann: Prezentizmus / Iwan Goll: Három vers / 
Iwan Puni: Metszet / Forbdth Imre: Két vers / Vermes Ferenc: Versek / Párisi kongresszus. A MA köréből 


RO LLL OOO VU LOLI 


"Ma" havonta egyszer megjelenő aktivista művészeti és társadalmi folyóirat. Szerkeszti: Kassák Lajos. 


Helyettes 


szerkesztő: Barta Sándor. Felelős szerkesztő: Joseph Kalmer. Szerkesztőség és kiadóhivatal: Wien, XIII 


Amalienstrasse 26/11. Németországi képviselőnk : Moholy Nagy László, 
Csehországi képviselőnk : Kudlák Lajos, Lucenec, 


Berlin W 35, Lützowstrasse 73, Atelier, 


Massarikova u. 11. 


Szlovákiai képviselőnk: Mácza Janos, Kossice, Massarikova u. 25. Jugoszláviai képviselőnk : B. Tokin, Zemun, Dubrovicka 12 
VII. évf., 4. szám. Megjelenés dátuma 1922 március 15. — A lap minden cikkéért a szerző felel. 


Egyes szám ára: 150 o. K., 7 szokol, 5 dinár, 10 lei, 10 mk, 30 magyar kor. 


Vereinigte Druck- und Verlagsgesellschaft Ipag-Weber, Wien, IIL, Kollergasse 9. 


